দারুল উলুম জাকারিয়া

দারুল উলুম জাকারিয়া (আরবি : دار العلوم زكريا) দক্ষিণ আফ্রিকার লেনাসিয়ার একটি আন্তর্জাতিক ইসলামী বিশ্ববিদ্যালয়। ১৯৮৩ সালে একটি কৃষিক্ষেত্রে এটি প্রতিষ্ঠা করা হয়, প্রতিষ্ঠানের সম্মানে বর্তমানে জায়গার নামকরণ করা হয়েছে জাকারিয়া পার্ক। শুরু থেকেই দারুল উলুম জাকারিয়া প্রসারিত হয়েছে, এখন আইকেনহোফে এর একটি শাখা আছে যা ২০০০ সালে প্রতিষ্ঠিত হয় এবং ম্যানডানে একটি মক্তব আছে। প্রতিষ্ঠানের প্রাক্তন ছাত্রদের কারণে এটি ব্যাপক খ্যাতি অর্জন করেছে। প্রতিষ্ঠানটির বর্তমান প্রধান শেখ সাব্বির আহমেদ সালুুজি। হিফজুল কুরআন অনুষদে ১৬ জন শিক্ষক এবং আলিমিয়াহ, ক্বিরাত ও ইফতা অনুষদে ২২ জন শিক্ষক রয়েছেন। অন্যান্য সমস্ত বিভাগের সহায়ক কর্মী রয়েছে ৪০ জন। প্রতিষ্ঠানে বর্তমানে ৭১৫ জন শিক্ষার্থী রয়েছে, ৩০০ স্থানীয় এবং বাকীদের মধ্যে ৫৬টি দেশের শিক্ষার্থী আছে। ৩০০ শিক্ষার্থী হাফিজ হওয়ার জন্য পড়াশোনা করছে এবং বাকি শিক্ষার্থীরা অন্যান্য বিভাগে পড়াশোনা করছে। অনুষদ দারুল উলুম জাকারিয়ায় পাঁচটি অনুষদ রয়েছে: হিফজুল কুরআন - কুরআনুল কারিম মুখস্থ আলিমিয়াহ - ইসলামী আইনশাস্ত্র ও বিজ্ঞান অধ্যয়ন ( মাওলানা) তাজবীদ ও ক্বিরাত - কুরআনের পাঠের নিয়ম (সাবাহ ও আশারাহ): এটি ১৯৮৮ সালে শুরু হয়েছিল। ইফতা কোর্স - ইসলামী আইনশাস্ত্র ও গবেষণায় বিশেষত্ব (মুফতি): এটি ১৯৮৭ সাল থেকে মুফতি রিজাউল হকের তত্ত্বাবধানে সক্রিয় ছিল। এরপরে ১৯৯২ সালে আনুষ্ঠানিকভাবে শুরু হয়। আদব - আরবি সাহিত্যে বিশেষীকরণ প্রাক্তন ছাত্র মুফতি আবদুর রহমান ইবনে ইউসুফ ম্যাঙ্গেরা চিত্রশালা তথ্যসূত্র বহিঃসংযোগ দাপ্তরিক ওয়েবসাইট ভিডিও - ভিডিওতে প্রতিষ্ঠানের হাফিজদের একটি জমায়েত দেখা যাচ্ছে।